तीन दिनों में 225 से ज्यादा ट्रेने प्रभावित; एसटी कैटेगरी में शामिल करने की मांग
West Bengal Adivasi Kurmi Samaj Andolan - 64 Trains Canceled. दक्षिण पूर्व रेलवे के खड़गपुर-टाटानगर और आद्रा-चांडिल खंडों में तीन दिनों से कुर्मी समाज का आंदोलन जारी है। इसके कारण शुक्रवार को 64 एक्सप्रेस और पैसेंजर ट्रेनें रद्द की गई हैं
पश्चिम बंगाल में कुर्मी समाज के आंदोलन के कारण शुक्रवार को 64 ट्रेनें कैंसिल कर दी गईं। समाज के लोग पिछले 3 दिनों से खुद को OBC से ST कैटेगरी में शामिल करने की मांग कर रहे हैं। पिछले 72 घंटे में दक्षिण पूर्व रेलवे के खड़गपुर-टाटानगर और आद्रा-चांडिल डिवीजन से गुजरने वाली 225 से अधिक ट्रेनें रद्द की जा चुकी हैं। कुछ को डायवर्ट भी किया गया है।
4 जिलों में हो रहा है प्रदर्शन
इससे पहले भी कुर्मी समाज के लोगों ने सितंबर 2022 में कुछ रेलवे रूट को पांच दिनों तक बंद कर आंदोलन किया था। कुर्मी समाज के विभिन्न संगठन 5 अप्रैल से दक्षिण दिनाजपुर, पुरुलिया, झारग्राम और पश्चिम मेदिनीपुर सहित राज्य के कई अन्य जिलों में अपनी मांगों को लेकर आंदोलन कर रहे हैं।
बंगाल से जुड़ी ये खबरें भी पढ़ सकते हैं...
बंगाल के हुगली में शोभायात्रा के दौरान हिंसा, दो गुटों में पत्थरबाजी-आगजनी 
पश्चिम बंगाल में रामनवमी को बवाल शुरू हुआ था। 30 और 31 मार्च को हावड़ा और अन्य इलाकों में हिंसा के बाद हुगली के रिशरा इलाके में शोभायात्रा के दौरान दो गुटों के बीच हिंसक झड़प हो गई थी। दोनों गुटों ने एक-दूसरे पर पत्थरबाजी की और वाहनों में आग लगाई थी। पूरी खबर यहां पढ़ें...